ai4bharat/Pralekha huggingface dataset:
وزیراعظم کا دفتر
وزیراعظم نے ، ٹوکیو- جاپان میں بھارتی برادری سے گفت و شنید کی
نئی دہلی، 29 اکتوبر، وزیر اعظم جناب نریندر مودی نے آج ٹوکیوں میں بھارتی برادری سے گفت و شنید کی ہے۔ بھارتی افراد سے اپنے خطاب کے دوران وزیر اعظم نے بھارت –جاپان کے ساتھ شراکت داری کے متعدد پہلوؤں کو اجاگر کیا۔ جناب مودی نے جاپان کی جانب سے گرم جوشانہ میزبانی اور اپنے اعزاز میں دی گئی ضیافت کے لیے جاپان کے وزیر اعظم جناب شنزو آبے اور جاپان کے عوام کا شکریہ ادا کیا۔ انھوں نے جاپان میں سکونت پذیر بھارتی برادری کو دیوالی کی مبارکباد بھی پیش کی۔
جاپان میں سکونت پذیر بھارتی برادری کو جاپان میں بھارت کا سفیر قرار دیتے ہوئے وزیراعظم نے بھارتی برادری سے گزارش کی کہ وہ آگے آکر بھارت میں سرمایہ کاری کرے اور اپنی مادر وطن سےثقافتی روابط برقار رکھے۔
گذشتہ چار برسوں کے دوران حکومت کی حصولیابیوں کا ذکر کرتے ہوئے وزیر اعظم نے کہا کہ بھارت لگاتار ہر مسئلے کا حل اور عالمی پیمانے پر اسے عملی جامہ پہنانے کے جوش و جذبے کے ساتھ کوشاں اور کارفرما ہے۔ انھوں نے کہا کہ بھارت نے زیر نفاذ مثالی مالی شمولیت کے پروگرام خصوصاً جے اے ایم  تثلیث اور ڈجیٹل لین دین کے ماڈل کی اب دنیا بھر میں ستائش ہورہی ہے۔
وزیراعظم نے بھارت کے کامیاب خلائی پروگرام کی زبردست کی حصولیابی کو اجاگر کیا اور بتایا کہ بھارت میں ایک مضبوط ڈجیٹل بنیادی ڈھانچہ قائم کیا جارہا ہے۔ انھوں نے کہا کہ ‘میک ان انڈیا پروگرام کو بھارت کو الیکٹرانکس اور موٹر گاڑی مینو فیکچرنگ کے معاملے میں ایک عالمی مرکز کی حیثیت فراہم کررہا ہے۔
وزیر اعظم نے زور دے کر کہا کہ ایک نئے بھارت کے قیام کے لئے اسمارٹ بنیادی ڈھانچے کی فراہمی کے عمل میں جاپان کا زبردست تعاون درکار ہے۔ انھوں نے بھارتی برادری سے گزارش کی کہ وہ بھارت اور جاپان کے مابین تعلقات کو بہتر سے بہتر بنانے کے لیے پوری محنت اور دیانتداری سے کام کریں۔ وزیر اعظم جاپان کے دو روزہ دورے پر ہیں۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 200.91 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 29,12,855 ٹیکے لگائے گئے۔
ہندوستان میں سردست زیر علاج مریضوں کی تعداد 1,48,881 ہے۔
فی الحال زیر علاج مریضوں کی شرح 0.34 فیصد ہے۔
سردست ملک میں شفایابی کی شرح 98.46 فیصد ہے۔
گزشتہ 24 گھنٹوں کے دوران18,294,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,31,50,434 ہوگئی ہے۔
پچھلے 24 گھنٹوں کے دوران 21,566 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((4.25 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 87.01 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 5,07,360 ٹیسٹ کئے گئے۔
بجلی کی وزارت
ہند – برطانیہ شراکت داری کے لیے توانائی سے متعلق تیسری وزارتی سطح کی بات چیت
دونوں فریق بجلی کے شعبہ میں صاف توانائی کی منتقلی کو فروغ دینے کے لیے ٹھوس لائحہ عمل ترتیب دیں گے
نئی دہلی۔ 09 اکتوبر تیسرے ہند – برطانیہ انرجی فار گروتھ پارٹنر شپ کےلیےوزارتی سطح کے مذاکرات کی مشترکہ صدارت ہندوستان کی طرف سے بجلی ، جدید اورقابل تجدید توانائی کےمرکزی وزیر جناب آر کے سنگھ اور برطانیہ کی جانب رکن پارلیمان اور سکریٹری برائے تجارت ، توانائی اور صعنتی حکمت عملی کواسی کوارٹنگ نے کی ۔یہ مذاکرات کل شام ورچوئل طریقے سے منعقد ہوئی ۔
بات چیت میں توانائی کی منتقلی ایک اہم موضوع رہا اور دونوں ملکوں کے وزراء توانائی نے اپنے اپنے ممالک میں شمسی توانائی، پن بجلی، اسٹوریج، الیکٹرک سے چلنے والی گاڑیوں ، متبادل ایندھن وغیرہ سمیت جدید اور قابل تجدید توانائی پر توجہ مرکوزکی۔
برطانیہ کی طرف سے دو طرفہ تعاون کے تحت گزشتہ دو سالوں میں جاری اہم کاموں کی پیش رفت اور اس سے پہلے کی سرگرمیوں کا تفصیلی خلاصہ پیش کیا گیا جس کی دونوں فریقوں نے سراہا اور تائید کی۔
بات چیت کے دوران موجودمعزز ہستیوں نے 4 مئی 2021 کو ہند – برطانیہ ورچوئل چوٹی کانفرنس کے دوران دونوں وزرائے اعظم کے ذریعہ لانچ کیے گئے ہند – برطانیہ تعلقات کے لیے روڈ میپ 2030 کا خیرمقدم کیا اور اس روڈ میپ 2030 کے مطابق تعاون کے مختلف شعبوں کی نشاندہی کی۔
دونوں فریقوں نے روڈ میپ 2030 کے ایک حصے کے طور پر بجلی اور کلین ٹرانسپورٹ ، قابل تجدید ، گرین فنانس اور کلین انرجی ریسرچ پر ایک فارورڈ ایکشن پلان ، جس میں سمارٹ گرڈز ، انرجی اسٹوریج ، گرین ہائیڈروجن ، چارجنگ انفراسٹرکچر ، بیٹری اسٹوریج سمیت کئی موضوعات شامل کرنے کے ساتھ ہی کثیر جہتی تعاون کے تحت دیگر تجاویز کے ساتھ قابل تجدید توانائی میں سرمایہ کاری کو متحرک کرنے کی ضرورت غور وخوض کیا اور اپنی حمایت کا اظہار کیا۔
بات چیت کا اختتام دونوں فریقوں کے ذریعہ دنیا کے لیے سستی اور پائیدار توانائی کے تحفظ کے لیے بین الاقوامی تعاون کی اہمیت کو اجاگر کرنےاور بجلی کے شعبہ میں شفاف توانائی کی منتقلی کے لیے ٹھوس لائحہ عمل کو حتمی شکل دیے جانے کے ساتھ ہوا۔بجلی اورجدید و قابل تجدید توانی کےمرکزی وزیر نے خاص طورپر سبز ہائیڈروجن ، اسٹوریج ، آف شور بجلی اور بجلی مارکیٹ کے طور پرایسے شعبوں کےاہم اہداف پر تفصیلی بات چیت کی۔ انہوں نے مزید امید ظاہر کی کہ جناب وزیر اعظم کے ذریعہ شروع کی گئی ایک سورج ایک دنیا، ایک گرڈ  کی پہل گرڈ میں قابل تجدید توانائی  انضمام کی حمایت کے لیے ایک امید افزا متبادل کے طور پر کام کر سکتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9877
(Visitor Counter : 146
وزارت دفاع
عوام سے مسلح افواج فلیگ فنڈ میں عطیہ دینے کی اپیل
ہندوستان کے تمام شہریوں سے درخواست کی جاتی ہے کہ وہ مسلح افواج فلیگ ڈے فنڈ میں پوری سرگرمی کے ساتھ عطیہ دیں اور جنگی بیواؤں ، سابق فوجیوں ، فوجیوں کے ساتھ اظہار یکجہتی کرنے کے لئے شہیدوں کے وارڈوں اور ان کے لواحقین کے مقصد سے جڑیں۔مسلح افواج فلیگ ڈے فنڈ کے لئے عطیات انکم ٹیکس قانون 1961 کی دفعہ 80 جی   کے تحت انکم ٹیکس سے مستثنیٰ ہیں ۔
وزارت دفاع میں سابق فوجیوں کی فلاح کامحکمہ جنگی بیواؤں ، شہید فوجیوں کے گھر والوں اور سابق فوجیوں فلاح بہبود اورباز آباد کاری کے لئے کام کررہا ہے ۔ان میں معذور فوجی بھی شامل ہیں اوران سبھی کو مالی امداد فراہم کرکے ان کی مدد کی جاتی ہے ۔ ان کے بچوں کو تعلیمی امداد، آخری رسوم کے لئے مالی امداد، طبی امداد، یتیم / معذوربچوں کوامداد اور دیگر ضرورتیں بھی فراہم کرائی جاتی ہیں ۔یہ مالی امداد مسلح افواج فلیگ ڈے فنڈ کو فراہم کی جاتی ہے جس کے لئے عام لوگوں سے مسلح افواج فلیگ ڈےفنڈ کے لئے عطیات وصول کئے جاتے ہیں۔ مسلح افواج کا فلیگ ڈے فنڈہرسال 7 دسمبر کو منایا جاتا ہے ۔
مسلح افواج فلیگ ڈے فنڈکے لئے عطیات میں اضافہ کرنے کی غرض سے ٹھوس کوششوں کی ضرورت ہے تاکہ سابق فوجیوں، ان کے بچوں اور جنگی بیواؤں کو مالی امداد کی بڑھتی ہوئی ضرورتوں کو پورا کیا جاسکے ۔مسلح افواج فلیگ ڈے فنڈ کے لئے عطیات چیک / ڈی ڈی / این ای ایف ٹی/ آ ر ٹی جی ایس کے ذریعہ حسب ذیل بینک کھاتوں میں جمع کرائے جاسکتے ہیں ۔
|
|
Sr.
No.
|
|
Bank Name & Address
|
|
Account Number
|
|
IFSC Code
|
|
-
|
|
Punjab National Bank
Sewa Bhawan Branch
RK Puram, New Delhi-110066
|
|
3083000100179875
|
|
F'UNB0308300
|
|
-
|
|
State Bank of India 
RK Puram, New Delhi-110066
|
|
34420400623
|
|
SBIN0001076
|
|
-
|
|
State Bank of India 
RK Puram, New Delhi-110066
|
|
40601079720
|
|
SBIN0001076
|
|
-
|
|
ICICI Bank
IDA House, Sector-4
RK Puram, New Delhi-110022
|
|
182401001380
|
|
ICIC0001824
بجلی کی وزارت
این ٹی پی سی نے کیا آزادی کا امرت مہوتسو کے حصے کے طور پر ہفتہ وار سلامتی کے تئیں بیداری اور ہنر مندی کے فروغ کے تربیتی سیشن کا آغاز
آزادی کا امرت مہوتسو" کے تحت سلامتی کے تئیں بیداری اور ہنر مندی کے فروغ کے ایک حصے کے طور پر این ٹی پی سی نے سلامتی کے پروگراموں کا سلسلہ شروع کیا - فی ہفتہ کم سے کم ایک مرتبہ۔ اس سے کانوں میں تحفظ کے رُخ پر ٹیم کول مائننگ کے ارادوں کو تقویت ملتی ہے۔
اس طرح کے تکنیکی تربیتی سیشن کے اہتمام کا مقصد معلومات کو پھیلانا اور کوئلے کی کان کنی کے مختلف پراجیکٹوں میں تعینات ذمہ داروں کو اس سے بہرہ ور کرنا ہے۔ اس کا مقصد این ٹی پی سی کے کوئلے کی کان کنی کے پروجیکٹوں میں بیداری اور بہترین حفاظتی طریقوں پر عمل کے ذریعے ایک ایسا مضبوط حفاظتی کلچر پیدا کرناہے کہ کوئی سانحہ رونما نہ ہو۔
جاری تربیت کے ایک حصے کے طور پر مختلف موضوعات پر اندرونی اور بیرونی اساتذہ بشمول اصل آلات سازوں  کے سیشن منعقد کئے جا رہے ہیں۔ ان کا تعلق کانوں کی حفاظت اور بہترین طریقوں، کانوں میں انفارمیشن ٹیکنالوجی/ڈیجیٹل اقدامات کا استعمال ، پائیدار کان کنی وغیرہ سے ہے۔
"ڈمپ سلپ مانیٹرنگ کے لئے زمینی لیزر سکینر کا استعمال"، "ای-ایس ایم پی"، "سیفٹی مینجمنٹ پلان پر عمل درآمد"، "بارودی سرنگوں کی تیاری"، "الیکٹریکل سیفٹی"، "ایچ ای ایم ایم کی حفاظتی خصوصیات"پر تیکنیکی سیشن کا اہتمام تربیتی پروگرام کے شیڈول کے ایک حصے کے طور پر کیا گیا ہے۔ جس کی شرکاء نے ستائش کی ہے۔
اِس رُخ پر آگے بڑھنے اور این ٹی پی سی کی کوئلے کی کانوں میں حفاظت کو بہتر بنانے کے لئے آئندہ سیشن میں مائن پلاننگ، ماحولیاتی سماجی نگرانی، صنعت کے کان کنی اور ماحولیاتی پہلو، اوپن کاسٹ مائنز میں بلاسٹنگ کا ڈیزائن اور اس کے بہتر استعمال، فلیٹ مینجمنٹ سسٹم اور ہول روڈ مینجمنٹ اور قابلیت کے امتحانات کے فرسٹ کلاس سرٹیفکیٹ میں شرکت کے لئے تیاری کی تربیت پر توجہ مرکوز کریں گے۔
<><><><><>
ش ح،ع س، ج
U.No. : 8875
(Visitor Counter : 167
وزیراعظم کا دفتر
وزیر اعظم نے بجلی کی وزارت اور نئی اور قابل احیا توانائی کی وزارت کی سرگرمیوں سےمتعلق میٹنگ کی صدارت کی
وزیراعظم نے گزشتہ شام وزارت بجلی اور نئی اور قابل احیا توانائی وزارت کے کام کاج پر نظر ثانی کی۔ نظرثانی شدہ محصولات پالیسی اور بجلی  بل 2020 سمیت ، جس کا مقصد بجلی کے شعبے کو درپیش مشکلات کا خاتمہ کرنا ہے، سے متعلق پالیسی اقدامات پر تبادلہ خیالات عمل میں آئے۔
وزیراعظم نے عملی اثرانگیزی میں اضافے کے ساتھ ساتھ صارفین کی تسلی بڑھانے، بجلی کے شعبے کے لیے مالی ہمہ گیری کی اصلاح پر زور دیا۔ انہوں نے اشارہ کیا کہ بجلی کے شعبے میں، جو مسائل خصوصاً بجلی کی ترسیل سے متعلق مسائل درپیش ہیں، وہ ہر ریاست اور ہر خطے کے لحاظ سے اپنی نوعیت کے معنوں میں کافی مختلف ہیں۔ انہوں نے کہا کہ ایک ہی اصول کو ہر مسئلے کے حل کے طور پر اپنانے کے بجائے وزارت کو ہر مخصوص ریاست سے متعلق مسائل کو علیحدہ علیحدہ طور پر دیکھنا اور حل کرنا چاہیے، تاکہ ہر ریاست اپنی کاکردگی کو بہتر بناسکے اور اس کے لیے ہر ریاست کو علیحدہ طور پر ترغیب بھی فراہم کی جانی چاہیے۔
انہوں نے مشورہ دیا کہ بجلی کی وزارت کو اس عمل کو یقینی بنانا چاہیے کہ ڈس کام اپنی جانب سے وقفے وقفے سے کارکردگی کی کسوٹیوں کی اشاعت عمل میں لائے، تاکہ عوام کو یہ پتہ چل سکے کہ کس طریقے سے ان کی ڈس کام دیگر شرکائے کار کے مقابلے میں بہتر کارکردگی کی حامل ہے۔ انہوں نے اس بات پر بھی زور دیا کہ بجلی کے شعبے میں، جو بھی سازوسامان استعمال ہوتے ہیں، انہیں بھارت میں ہی تیار کیا جانا چاہیے۔
نئی اور قابل احیا توانائی کے سلسلے میں وزیراعظم نے زرعی شعبے کے لیے مکمل سپلائی چین کے تئیں مجموعی طریقہ کار اپنانے پر زور دیا۔ یہ سپلائی چین شمسی آبی پمپوں سے لے کر لامرکزی شمسی کولڈ اسٹوریج تک احاطہ کرتی ہے۔ انہوں نے چھتوں کے اوپر لگائے جانے والے اختراعی شمسی ماڈل پر زور دیا اور خواہش ظاہر کی کہ ہر ریاست کو کم از کم ایک شہر  کو چھتوں پر لگائے جانے والے شمسی پاور جنریشن نظام کے ذریعے کلی طور پر آراستہ کیا جانا چاہیے۔انگناٹس، ویفر، سیلوں اور ماڈیولس کو بھارت میں بنانے کے لیے ایکو سسٹم ترقیات پر بھی زور دیا گیا، جس کی مدد سے مختلف دیگر فوائد کے ساتھ روزگار کے مواقع میں بھی اضافہ ہوگا۔
وزیراعظم نے یہ خواہش بھی جتائی کہ کاربن سے مبرا لداخ کے کام کو آگے بڑھایا جانا چاہیے اور انہوں نے شمسی توانائی اور ہوائی توانائی کو بروئے کار لاکر ساحلی علاقوں میں پینے کے پانی کی سپلائی کی سہولت کی فراہمی پر بھی زور دیا۔
۔۔۔۔۔۔۔۔۔۔۔۔
م ن ۔ ت ع۔
U-2844
(
وزیراعظم کا دفتر
سکندر آباد میں واقع سوَپن لوک کامپلیکس میں رونما ہوئی آتشزدگی میں ہوئے جانی اتلاف پر وزیر اعظم کی جانب سے اظہار افسوس
وزیر اعظم جناب نریندر مودی نے سکندرآباد میں واقع سوَپن لوک کامپلیکس میں رونمائی ہوئی آتشزدگی میں ہوئے جانی اتلاف پر افسوس کا اظہار کیا ہے۔
وزیر اعظم نے ٹوئیٹ کیا:
’’سکندرآباد میں واقع سوَپن لوک کامپلیکس میں ہوئے آتشزدگی کے افسوسناک حادثے پر ازحد غمگین ہوں۔ میرے احساسات سوگوار کنبوں کے ساتھ ہیں۔ خدا کرے کہ مجروحین جلد ازجلد صحت یاب ہو جائیں۔‘‘
امور داخلہ کی وزارت
سائبر فورنسک تربیتی لیبس کے لئے سہولیات
نئی دہلی، 9 جولائی 2019،داخلی امور کے مرکزی مملکت جناب جی کشن ریڈی نے آج لوک سبھا میں ایک سوال کے تحریری جواب میں بتایا کہ ریاستیں اور مرکز کے انتظام والے علاقوں کی انتظامیہ سائبر فورنسک ٹریننگ کے لئے لیبارٹریاں اور سہولیات کے قیام کے لئے ذمہ دار ہے۔داخلی امور کی وزارت نے خواتین اور بچوں کے سائبر جرائم کی روک تھام کی اسکیم کے تحت تمام ریاستوں / مرکز کے انتظام والے علاقوں کو 93.12 کروڑ روپے کی امداد فراہم کی ہے۔ تاکہ سائبر فورنسک اور تربیتی لیبارٹریاں قائم کی جاسکیں۔ جونئیر سائبر کنسلٹینٹ ہائر کئے جاسکیں اور تربیت کے علاوہ صلاحیت سازی کے لئے کنسلٹینٹ ہائر کئے جاسکیں تاکہ قانون نافذکرنے والی ایجنسیوں کے عملے ، سرکاری وکلاء اور جوڈیشیل افسروں کو تربیت فراہم کی جاسکےیہ سائبر فورنسک کم تربیتی لیبارٹریاں پہلے ہی ہماچل پردیش، مدھیہ پردیش، اتراکھنڈ، تلنگانہ ، اترپردیش اور اروناچل پردیش کی ریاستوں میں شروع کی گئی ہیں۔
قانون نافذ کرنے والی ایجنسیوں، سرکاری وکلاء اور جوڈیشیل افسروں کی صلاحیت سازی کے لئے ان تربیتی لیبس کو استعمال کرنے سے متعلق ریاستوں اور مرکز کے انتظام والے علاقوں کو ایڈوائزری بھی جاری کی گئی ہیں۔
سائبر فورنسک لیب کم تربیتی سینٹرو ں کے لئے بنیادی اور سائبر فورنسک آلات کی فہرست بھی ریاستوں اور مرکز کے انتظام والے علاقوں کو فراہم کی گئی ہے۔
مرکزی وزارت داخلہ نے قانون نافذ کرنے والی ایجنسیوں کے عملے، وکلاء اور عدالتی افسروں کے لئے تین دن اور پانچ دن کے تربیتی پروگرام تیار کئے ہیں۔ تاکہ وہ بہتر ڈھنگ سے تحقیقات اور چارہ جوئی کرسکیں ۔
وزارت نے ریاستی سرکاروں ،مرکزی انتظام والے علاقوں سے درخواست کی ہے کہ وہ تربیتی پروگراموں کا اہتمام کریں ۔ اب تک 600 سے زیادہ قانون نافذکرنے والی ایجنسیوں کے عملے، جوڈیشیل افسروں اور استقاسہ کو سائبر جرائم کی بیداری تحقیقات فورنسک کے بارے میں تربیت فراہم کی گئی ہے یہ تربیت سی سی پی ڈبلیو سی اسکیم کے تحت کی گئی ہے۔
مرکزی وزارت داخلہ نے 2018سے 2020 کی مدت کے لئے ایک اسکیم شروع کی ہے جس کا نام ہے انڈین سائبر کرائم کوآرڈی نیٹر سینٹر ہے۔جو سائبر جرائم کی تحقیحق کے شعبے میں صلاحیت سازی کے لئے نیشنل سائبر کرائم ٹریننگ سینٹر کا ایک جز ہے۔
اس کے علاوہ الیکٹرانکس اور ٹیکنالوجی کی وزارت نے غازی آباداکیڈمی، ممبئی، پونے، بنگلور، کولکاتہ، کیرالا، اتراکھنڈ اور سبھی شمال مشرقی ریاستوں میں سائبر فورنسک ٹریننگ لیبس قائم کئے ہیں۔ یہ لیبس سائبر جرائم کاپتہ لگانے، ڈیجٹیل ثبوت کو ضبط کرنے ، اسے بچانے میں تربیت کے لئے قائم کئے گئے ہیں۔ ان سہولتوں کااستعمال کرتے ہوئے28,000 سے زیادہ پولیس/ قانون نافذ کرنے والی ایجنسیوں کا عملہ اور تقریباً1000 جوڈیشیل افسروں کو تربیت دی گئی ہیں۔
۔۔۔۔۔۔۔۔۔۔۔
م ن۔ح ا۔رض
U- 2975
(Visitor Counter : 63
وزارت خزانہ
ڈی جی جی آئی گروگرام کے افسران نے دھوکہ دہی سے 16 کروڑ روپے سے زیادہ کا ان پٹ ٹیکس کریڈٹ حاصل کرنے کے الزام میں ایک شخص کو گرفتار کیا
ڈائریکٹوریٹ جنرل آف جی ایس ٹی انٹیلی جنس  گروگرام زونل یونٹ ، گروگرام نے ایک کیس کا پتہ لگایا ہے جس میں ایک شخص کے ذریعہ کنٹرول کردہ اداروں کی ایک سیریز ہے جس میں میسرز امنگ اوورسیز، میسرز اولاگرسن امپیکس پٹ لمیٹڈ اور میسرز امنگ امپیکس پرائیویٹ لمیٹڈ کو مختلف جعلی، معطل شدہ اور غیر موجود فرموں سے سامان کی وصولی کے بغیر 16.74 کروڑ روپے کے فراڈ ان پٹ ٹیکس کریڈٹ  حاصل کرنے اور پاس کرنے میں ملوث پایا گیا ہے۔
4 اپریل 2022 کو مختلف جگہوں پر چھاپے مارے گئے۔ چھاپوں کے دوران متعدد پین ڈرائیوز، مختلف فرموں کے ربڑ سٹیمپ، دستاویزات/ ریکارڈ برآمد ہوئے اور محصول کی چوری کا اندازہ لگانے کے لیے ان کی جانچ کی جا رہی ہے۔
اس دھوکہ دہی والے آئی ٹی سی کو حاصل کرنے اور پاس کرنے میں ملوث کلیدی شخص کو 5 اپریل 2022 کو گرفتار کیا گیا تھا اور اسی دن چیف میٹروپولیٹن مجسٹریٹ، پٹیالہ ہاؤس کورٹ کے سامنے پیش کیا گیا تھا۔ عدالت نے اسے 14 دن کے لیے عدالتی تحویل میں بھیجنے کا حکم دیا ہے۔
اس معاملے میں مزید تفتیش جاری ہے۔
وزارت دفاع
وزارت دفاع نے بھارتی فضائیہ کے لئے 56 ایم ڈبلیو C-295 ٹرانسپورٹ طیاروں کی حصولیابی کے لئے اسپین کی ایئر بس ڈیفنس اینڈ اسپیس کے ساتھ ایک معاہدے پر دستخط کئے
کلیدی خصوصیات:
- بھارتی فضائیہ  کے ٹرانسپورٹ طیاروں کے بیڑے کی جدید کاری کی جانب ایک بڑا قدم۔
- 10-5 ٹن سامان کی صلاحیت والا یہ طیارہ جدید ترین ٹیکنالوجی سے لیس ہے۔
- ایئر بس، انڈین آفسیٹ ساجھے داروں سے موزوں مصنوعات اور خدمات کی براہ راست خریداری بھی کرے گی۔
- گھریلو نجی شعبے کے لئے ٹیکنالوجی پر مرتکز ہوا بازی سے متعلق صنعت میں داخل ہونے کا یہ منفرد موقع ہے۔
وزارت دفاع  نے بھارتی فضائیہ کے لئے 56 ایم ڈبلیو C-295 ٹرانسپورٹ طیاروں کی حصولیابی کے لئے 24 ستمبر 2021 کو اسپین کی فرم میسرز ایئر بس ڈیفنس اینڈ اسپیس کے ساتھ ایک معاہدے پر دستخط کئے ہیں۔
وزارت دفاع نے میسرز ایئر بس ڈیفنس اینڈ اسپیس کے ساتھ تلافی سے متعلق ایک آفسیٹ معاہدے پر بھی دستخط کئے ہیں۔ جس کے ذریعہ میسرز ایئر بس، انڈین آفیسٹ ساجھیداروں سے موزوں مصنوعات اور خدمات کی براہ راست خریداری کے ذریعہ تلافی سے متعلق اپنی ذمہ داریاں پوری کرے گا۔ ان معاہدوں پر، اس مہینے کے شروع میں سیکوریٹی سے متعلق کابینہ کمیٹی کے ذریعہ منظوری دیئے جانے کے بعد دستخط کئے گئے ہیں۔
ایم ڈبلیو C-295 طیاروں کی شمولیت کا بھارتی فضائیہ کے ٹرانسپورٹ طیاروں کی جدید کاری کی جانب ایک اہم قدم ہوگا۔ یہ جدید ترین ٹیکنالوجی سے لیس 10-5 ٹن سامان لے جانے کی گنجائش والا ایک ٹرانسپورٹ طیارہ ہے جو آئی اے ایف کے پرانے ایورو ٹرانسپورٹ طیاروں کی جگہ لے گا۔
یہ طیارہ نیم تیار شدہ ہوائی پٹی سے پرواز کرنے کی صلاحیت رکھتا ہے اور اس میں فوجیوں اور سازو سامان کو چھتری کے ذریعہ اتارنے اور جلد کارروائی کرنے کی غرض سے پچھلی جانب ایک دراوزہ بھی ہے۔ اس طیارے کی بدولت، بھارتی فضائیہ کی ہوائی جہاز کے ذریعہ سامان یا فوج کو لے جانے سے متعلق حکمت عملی پر مبنی صلاحیت کو زبردست فروغ حاصل ہوگا۔
خاص طور پر شمال اور شمال مشرقی سیکٹر اور انڈمان و نکوبار جزائر میں یہ طیارہ بہت مفید ثابت ہوگا۔
اس پروجیکٹ سے حکومت کے ‘‘آتم نربھر ابھیان’’ کو خاطر خواہ تقویت فراہم ہوگی۔ کیونکہ یہ پروجیکٹ بھارت کے نجی شعبے کو ٹیکنالوجی پر مرتکز اور انتہائی مقابلہ جاتی شہری ہوا بازی کی صنعت میں داخل ہونے کا ایک منفرد موقع فراہم کرتا ہے۔
چھپّن طیاروں میں سے 40 طیارے بھارت میں ہی ٹاٹا کنسورشئیم کے ذریعہ تیار کئے جائیں گے۔ تمام طیاروں کو اس معاہدے پر دستخط کئے جانے کے دس سال کے اندر اندر دستیاب کرا دیا جائے گا۔ تمام 56 طیاروں کو اندرون ملک میں ہی تیار کردہ فن حرب کے الیکٹرانک سازو سامان سے آراستہ کیا جائے گا۔ ان طیاروں کی دستیابی مکمل ہوجانے کے بعد بھارت میں تیار کئے جانے والے طیاروں کو، حکومت ہند کے ذریعہ منظور شدہ ملکوں کو برآمد کیاجاسکتا ہے۔ یہ پروجیکٹ بھارت میں ایرو اسپیس ایکو نظام کو تقویت بہم پہنچائے گا۔ جس میں ملک بھر میں پھیلے بہت چھوٹے، چھوٹے اور درمیانہ درجہ کے صنعتی ادارے ایم ایس ایم ایز ، طیارے کے پارٹس تیار کرنے کے کام میں شامل ہوجائیں گے۔
یہ پروگرام، ‘‘میک ان انڈیا’’ کو تقویت بہم پہنچانے اور اندرون ملک دستیاب صلاحیتوں کو مستحکم بنانے سے متعلق حکومت ہند کی ایک منفرد پہل ہے۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد116.50 کروڑسے تجاوزکرگئی
گذشتہ 24 گھنٹوں میں67.25 لاکھ سے زیادہ ٹیکے لگائے گئے
شفایابی کی شرح سردست98.30 فیصد پر بنی ہوئی ہے
گذشتہ 24 گھنٹوں میں10,488نئے معاملے سامنے آئے ہیں
بھارت میں سردست زیر علاج مریضوں کی تعداد1,22,714 ہے
متاثرہ پائے جانے والے مریضوں کی ہفتہ واری شرح  ہے، جو پچھلے 58 دنوں سے2 فیصد سے کم ہے
نئی دلّی ،21 نومبر، 2021/
گذشتہ 24 گھنٹوں کے دوران67,25,970 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کیمجموعی تعداد116.50 کروڑ تک پہنچ گئی ہے۔اس کامیابی کو حاصل کرنے کے لئے ملک بھر میں1,20,41,157سیشنز کا انعقاد کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,82,198
|
|
دوسری خوراک
|
|
94,00,674
|
|
صف اوّل کے کارکنان
|
|
پہلی خوراک
|
|
1,83,75,974
|
|
دوسری خوراک
|
|
1,63,06,666
|
|
18 تا 44 سال کی عمر کے افراد
|
|
پہلی خوراک
|
|
44,20,03,682
|
|
دوسری خوراک
|
|
19,01,32,509
|
|
45 تا 59 سال کی عمر کے افراد
|
|
پہلی خوراک
|
|
18,05,79,345
|
|
دوسری خوراک
|
|
11,07,04,731
|
|
60 سال سے زیادہ عمر کے افراد
|
|
پہلی خوراک
|
|
11,31,14,229
|
|
دوسری خوراک
|
|
7,40,55,202
|
|
مجموعی تعداد
|
|
1,16,50,55,210
پچھلے 24 گھنٹے میں12,329مریض روبہ صحت ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر 3,39,22,037ہوگئی ہے۔
جس کے نتیجے میں، بھارت میں صحت یابی کی شرح98.30 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل147دنوں سے یومیہنئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن10,488 نئے معاملات درج ہوئے ہیں۔
زیر علاج مریضوں کی تعدادفی الحال1,22,714ہے ۔سردست زیر علاج مریضوں کی تعداد ملک بھرکے مجموعی متاثرہ معاملوں کا 0.36 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر10,74,099نمونوں کی جانچ کی گئی ۔بھارت میں اب تک مجموعی طور پر تقریباً63.16 کروڑ نمونوں کی جانچ کی جاچکی ہے۔
اب جب کہ ملک بھر میںطبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست0.94 فیصد ہوگئی ہے،جو گذشتہ58 دنوں سے2 فیصد سے بھی کم رہ گئی ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال0.98فیصد ہے۔ یومیہ متاثرہ افراد کی شرح پچھلے48 دنوں سے2فیصد سے بھی نیچے آگئی ہے اورلگاتار83 دنوں سے یہ شرح3 فیصد سے نیچے درج ہورہی ہے۔
کامرس اور صنعت کی وزارتہ
آسان- بھارت کاروبار اور سرمایہ کاری نمائش کا افتتاح اور باہمی تجارت و سرمایہ کاری کو فروغ
نئی دہلی،23/جنوری۔ آسیان – بھارت کاروباری اور سرمایہ کاری ملاقات پر مشتمل نمائش کا افتتاح مشترکہ طور پر تجارت و صنعت کے وزیر جناب سریش پربھو اور آسیان کے وزراء اور بھارت کے خارجی امور کے وزیر مملکت جنرل   وی کے سنگھ کے ذریعے عمل میں آیا ہے۔ آسیان ممالک کے وزراء میں برونئی کے وزیراعظم کے دفتر میں محترم وزیر اور خارجی امور کے وزیر دوئم مسٹر لم جاکس سینگ، انڈونیشیا کے تجارت کے وزیر مسٹر انگارتیاسکو لوکیتا، میانمار کے وزیر صنعت محترم یو کھِن ماؤنگ چو، کمبوڈیا کے وزارت تجارت کے محترم سکریٹری مسٹر چاؤن دارا، فلیپینس کے محکمہ تجارت کی انڈر سکریٹری محترمہ نورا ککیلا تیرادو، تھائی لینڈ کی ڈپٹی وزیر تجارت محترمہ چوتیما بنیاپراپسارا، ویتنام کے صنعت و تجارت کے وزیر مسٹر کاؤ کوک ہنگ، اور آسیان کے سکریٹری جنرل مسٹر لم جوک ہوئی کے نام شامل ہیں۔
‘مشترکہ خوش حالی کے لئے باہمی تجارت اور سرمایہ کاری کو فروغ دینا’ کے موضوع پر منعقدہ افتتاحی عام اجلاس میں مشرقی ملکوں کے ساتھ بھارت کے اقتصادی تعلقات کو مضبوط بنانے پر بھی بات چیت کی گئی، جس کا مقصد خطے میں دوطرفہ تجارت اور سرمایہ کاری کو بڑھانا ہے۔ اجلاس میں مینوفیکچرنگ شعبے میں بھارت اور آسیان ملکوں کے درمیان تجارت کو آسان بنانے کے اقدامات، خطے میں چھوٹی صنعتوں کو فروغ دینے کے لئے اور نئے اختراعی نظریات پیدا کرنے کے لئے اسٹارٹ کلچر قائم کرنے پر توجہ دی گئی۔
کامرس اور صنعت کے وزیر جناب سریش پربھو نے آسیان وزراء کا ان کی موجودگی کے لئے شکریہ ادا کیا۔ جناب پربھو نے کہا کہ بھارت اور آسیان کے درمیان گہرے اور مضبوط رشتے ہیں۔ انھوں نے زور دے کر کہا کہ بھارت آسان کے ساتھ اپنی سرگرمیوں میں مزید گہرائی لانے کے تئیں پرامید ہے، جبکہ اگلے کچھ دن کے دوران خصوصی تقاریب منعقد کرنے اور ہماری مشترکہ اقدار اور مشترکہ مستقبل کا جشن منانے کا پروگرام ہے۔ انھوں نے یہ بھی کہا کہ اس تقریب سے ہمارے مختلف شعبوں میں اشتراک کو اجاگر کرتے ہوئے بھارت آسیان تعلقات کے اگلے پچیس سال کا خاکہ تیار کرنے میں مدد ملے گی۔
آسیان – بھارت ایکسپو میں بھارت اور آسان خطے میں تجارت اور خدمات میں عمدگی کی نمائش کی گئی ہے۔ ان شعبوں میں بنیادی ڈھانچے، مینوفیکچرنگ، مینوفیکچرنگ و انجینئرنگ، آئی سی ٹی، حفظان صحت، سیاحت، ماحولیات، زراعت ، سائنس و ٹیکنالوجی، فائیننس اور بینکنگ، لوجسٹکس اور خوردہ جیسے شعبوں کے بائرس اور نمائش کاراس ایکسپو میں شرکت کررہے ہیں۔ ایکسپو میں آسیان ملکوں، آسیان ملکوں کے پویلینوں، بھارتی ریاستوں کے پویلینوں اور برآمدات کو فروغ دینے سے متعلق کونسلیں شرکت کرتی ہیں۔
23 جنوری 2018 کو پروگرام کے دوسرے دن اجلاس اور مذاکرات منعقد کئے جائیں گے، جن میں خاص طور پر خدمات، خطہ جاتی ویلیوچین اور کنیکٹیوٹی، زراعت، تجارت اور سرمایہ کاری کے شعبوں میں باہمی مفادات پر توجہ دی جائے گی۔ تکنیکی اجلاسوں کی صدارت الیکٹرانکس اور اطلاعاتی ٹیکنالوجی، نیز قانون و انصاف کے وزیر روی شنکر پرساد، خوراک کی ڈبہ بندی سے متعلق صنعتوں کی وزیر محترمہ ہرسمرت کور اور اختتامی اجلاس کی صدارت خزانہ اور کارپوریٹ امور کے وزیر جناب ارون جیٹلی کریں گے۔
U-446
(Visitor Counter : 86
صحت اور خاندانی بہبود کی وزارت
حفظان صحت پر کئے گئے اخراجات کا مقابلہ جاتی مطالعہ
نئی دہلی،23؍جولائی، صحت اور خاندانی بہبود کے وزیر مملکت جناب اشونی کمار چوبے نے راجیہ سبھا میں ایک تحریری جواب میں بتایا کہ عالمی صحت تنظیم  ، صحت پر کئے جانے والے اخراجات کا عالمی ڈیٹا بیس  ، صحت پر مختلف حکومتوں کی طرف سے کئے جانے والے اخراجات کے اعداد وشمار فراہم کرتا ہے جس میں بھارت اور برکس ، آسیان ، سارک وغیرہ کے ممالک بھی شامل ہیں۔
حکومت صحت کے شعبے میں سرمایہ کاری میں لگاتار اضافہ کررہی ہے۔ قومی صحت اکاؤنٹس کے تخمینے کے مطابق صحت پر کئے جانے والے سرکاری اخراجات ، مجموعی گھریلو پیداوار کی فیصد کے حساب سے 15-2014 میں ایک اعشاریہ تین ایک فیصد سے بڑھ کر 16-2015 میں ایک اعشاریہ ایک آٹھ فیصد ہوگئے تھے۔
2017 کی صحت سے متعلق قومی پالیسی میں صحت عامہ پر کئے جانے والے اخراجات میں اضافے کی بات کہی گئی ہے جس کے تحت یہ 2025 تک مجموعی گھریلو پیداوار کا دو اعشاریہ پانچ فیصد ہوجائیں گے۔ اخراجات میں یہ اضافہ مقررہ وقت کے اندر اندر کیا جائے گا۔ پالیسی میں ریاست کے صحت کے شعبے کے اخراجات میں 2020 تک آٹھ فیصد سے زیادہ بجٹ مقرر کردینے کی بات کہی گئی ہے۔
۔۔۔۔۔۔۔۔۔۔۔

U-3332
(Visitor Counter : 39